E derou ar milved kentañ eo bet kavet e chell bezañ implijet nerzh an dour o tiruilhañ war ur rod ledan pe nerzh an avel o chwezañ. Er Grennamzer e voe savet pe vilinoù-dour pe vilinoù-avel ken e veze gwelet e maezioù Europa a-bezh milinoù-dour war kazi pep stêr ha milinoù-avel war meur a lein. Testoù diorroadur ar boblañs hag e ezhommoù e-keñver an ed dober bara eo bet ha kalz anezho, difiñv o gwifefre peurvuiañ, a vez gwelet hiziv.  Er XVIIvet kantved e voe klasket lakaat ar milinoù da broduiñ traoù all eget ar bleud pe evit kas dour uheloch, da lavaret eo ur mekanik riboul. Da gentañ e voe implijet nerzh ar milinoù-dour evit meskañ mat ar pilhoù hag an dour evit produiñ an toaz-paper. Tamm ha tamm e voe implijet nerzh an dour evit al labouradegoù kentañ da broduiñ gwiad, metal, kilvizerezh hag er mengleuzioù (mengleuz archant ha plom e Poullaouen, da skouer).